Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5181

68. cikk alkalmazásából következő szinten kell tartani, az összehangolás irányában tett lépések pedig a közös árnak a csatlakozást követő hét év során végbemenő alakulásán alapulnak. A spanyolországi árat azonban az adott ár és a közös ár közötti eltérés növekedésének elkerüléséhez szükséges mértékben ki kell igazítani. Továbbá, ha az ECU-ben kifejezett, az 1985/86. gazdasági évre vonatkozó korábbi nemzeti szabályozás keretében rögzített spanyolországi árak a spanyolországi árak és a közös árak között az 1984/85. gazdasági évben meglévő eltérés túllépéséhez vezettek, az előző két albekezdés alkalmazásából következő spanyolországi árat egy olyan meghatározandó összeggel kell csökkenteni, amely az eltérés túllépésének egy részével egyenlő, úgy, hogy az eltérés-túllépés a csatlakozást követő első hét gazdasági év során teljesen megszűnjön. A b) pont sérelme nélkül, a közös árat az összehangolás irányában tett hetedik lépés megtételekor kell alkalmazni.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes